paragraph_text: Javnosti poznatija kao tekstopisac pjesme Natali Dizdar "Ne daj", nagrađenoj Zlatnom kooglom 2005. za pjesmu godine, te nagradom HR Top 20 za najbolje plasiranu pjesmu na top-ljestvicama tijekom 2004. godine. Pjesma je bila nominirana za Porina u tri kategorije, a Natali Dizdar je osvojila onog za najboljeg debitanta. "Ne daj" se smatra najuspješnijim domaćim singlom 2004. godine, kao i jednim od naših najboljih pop ostvarenja uopće. Nakon singla "Ne daj", Marta Muždalo nastavlja suradnju s Natali Dizdar te s Marinom Ostojićem i Davorom Vidukom piše pjesmu "Rudi", a autorski će sudjelovati i na njenom novom albumu.